
După zece ani. 


Mi-se deschide graniţa și, după zece 
ani, iată-mă iarăş spre Sibiiu. Trenul 
mă duce prin valea cea largă şi fra- 
moasă a Oltului, ce se întinde de la 
poalele munților Boiții încolo. Şi ori 
unde priveşti, nu vezi decât țărani ro- 
mâni, resfirați pe câmp, prășându-și po- 
rumbul. ln arşita lui Iunie muncitorii 
români îşi sapă pământul şi haina cea 
albă a muncitorului, șorțul prins în brâu 
al țărancei, leagănul copilului din umbra 
salciei de lângă drum dau coloritul local 
al acestei regiuni. Aici totul-e româ- 
nesc, pământ, oameni și obiceiuri. Străini 
sunt numai funcţionarii din vamă și din 
gări, oameni cu nasul coroiat, cu fălcile 
pronunţate, cu ochii dârzi şi cu purtări 
repulsive. Iar aceşti străini stăpânesc 
situaţia. Aceasta este întâia impresie 
ce-o dobândești când intri în Ungaria, 
după zece ani: Românii sunt un popor 
stăpânit de o mână de funcţionari ma- 
ghiari. Pământul acela e al Românilor, 
petecul acela de ţară este al lor și totuş 
ei nu au dreptul dea se cârmui singuri, 
căci administraţia, trenul, vămile sunt 
în puterea altora. Iată o mare anomalie 
politică, uşor de observat de celce trece 
granița Ungariei... 

Trenul înaintează spre Şelimber. 
Nişte Sași întră în cupeu și vorbesc un- 
gurește cu funcţionarul. Aici o mirare 
mă cuprinde. Ce bine au învăţat Sașii 
limba maghiară! Ei, cari învaţă așa de 
greu o limbă străină, cari pronunţă așa 
de stricat ușoara şi armonioasa limbă 
românească, au reușit să se familiarizeze 
cu idiomul aspru al Maghiarilor. Să fie 
oare efectele binefăcătoare ale politicei 
săsești ? Imprietenirea asta a Saşilor cu 
limba maghiară să fie ea un avantagiu 
politic şi cultural pentru dânşii? Mi-aduc 
aminte de seria de articole scrise de cu- 
rând de deputatul Schuller. Rezultă din 
ele, că Sașii preferă a se maghiariză mai 
bine, decât a se face Români. Foarte 
bine, — mă gândesc eu zâmbind — ces- 
tiunea nu se schimbă, numai procesul 
are să fie ceva mai lung, căci din Ma- 
ghiari tot români o să vă faceți pe 
urmă. 

Dar, nu. Saşii sunt departe de ro- 
manizare. Intru în Sibiiu şi privesc mirat 
la mândreţea de oraş: cultura germană 
în plină desvoltare. Strade întregi, ridi- 
cate de curând, cu vile pompoase, aparţin 
Saşilor; vieața economică și industrială 
înfloritoare e în mânile lor; institute de 
caritate și de cultură se datorese lor; 
plini de vieaţă și de energie ei câştigă 
teren în loc de a perde; ei se întărese 
și se îngrădesc sistematic şi lasă în urmă 
pe celelalte naţionalităţi. Un popor ca 
dânșii, cari în timp de zece ani au făcut 
atâtea progrese vădite, nu este con- 








damnat să piară, chiar cu o politică mai 
onestă şi mai curagioasă ca cea de 
astăzi. 

lar Românii? N'aş puteă zice că 
mau făcut un pas înainte. Dar acest 
pas e abiă vizibil. O biserică, un muzeu 
şi vre-o două case mai.mari. Pentru cele 
două dintâi fondurile sunt de dată mai 
veche. Incolo, pământ propriu zis Ro- 
mânii wau câştigat în Sibiiu, ci au 
vândut şi din cât aveau: într'o frumoasă 
grădină a Consistorului se ridică o casă 
a statului! Aceasta e o mare greșală. 
Nouă Românilor ne trebue o puternică 
cetate românească, un centru în care 
elementul nostru să fie numeros. Cre- 
deam că Sibiiul este locul mai potrivit 
spre acest scop. Situația lui la granița 
României, regiunea curată românească 
din împrejurimi, trecutul, apoi prezența 
atâtor institute bisericești și culturale 
în acest oraș, forţa financiară a „Albinei“, 
toate în sfârșit indicau Sibiiul ca me- 
tropolă culturală şi politică a Româ- 
nilor de sub coroâna sfântului Stefan. 
Dar ca să ajungă a fi un centru, tre- 
buiă un anumit program de luptă sis- 
tematică pe toate tărimurile. Ei bine, 
acest program, acest complex de idei 
pe cari Sibiienii români şi le-ar fi propus 
a le realizà, nu l-am găsit nici acum, 
după zece ani. 

In schimb vieața se scurge în ve- 
chile şi prielnicele condiţii cunoscute. 
Veseli, buni, senini își fac fiecare rostul 
zilnic, întro atmosferă aproape patriar- 
hală. Inimi curate şi suflete calde în 
toate părţile, de sus până jos. Artă și 
literatură ceva mai multă ca înainte. 
Incolo preocupări serioase prea puţine. 

In lipsa acestora eră natural să se 
ivească preocupările confesionale, sau 
religioase. Pe-aci să nu-mi mai recu- 
nosc Sibiiul meu cel tolerant şi liberal 
de sub înțeleptul metropolit Miron! Se 
arată la orizont un nor, din care sar 
puteă desvoltă o furtună între elementul 
laic și cel preoţesc. Şi împrejurarea vo- 
iește, ca tocmai acum acest nor să se 
arete şi de-asupra Blajului, cum dove- 
deşte energicul „veto“ al decanului nostru 
Mureșanu dela „Gazeta“. Nu importă 
cine alimentează furtuna din partea preo- 
țească. Pot să fie niște simpli orgolioşi 
naivi, dar poate să fie și mâna guver- 
nului cu timpul, căci guvernul ar vedeă 
bucuros izbucnind între noi un răsboiu 
religios. Din preoţi el voiește să facă 
nişte funcţionari ai săi şi să-i separe de 
laici, să-i îndepărteze dela rolul lor so- 
cial și politic ce-l aveau până acum în 
mijlocul poporului. Aceasta este o pri- 
mejdie în germine pe care o găsesc în 
Sibiiu și sper că ea tot în germine va 
fi sufocată, căci avem demnitari biseri- 
cești cu vederi cu totul înaintate. Ei 
vor şti să țină împreună turma şi păs- 
torii, 














Politică, afară de cea financiară, nu 
se face multă în Sibiiu. Se pare că 
aceasta vreă să fie o mică demonstraţie 
împotriva deputaţilor români, cari şi-au 
ales Aradul ca centru de operațiune, pe 
când, dela Şaguna încoace, faptele po- 
litice ale Românilor tot aici la Sibiiu 
s'au plămădit. Vina însă poate să fie şi 
în faptul că Sibiiul a încetat să aibă o 
gazetă zilnică politică, unde să se des- 
voalte problemele la ordinea zilei. Printre 
tineri se și discută ideia înfiinţărei unui 
astfel de organ, cu atât mai mult, că 
evenimentele ce se apropie, proiectele 
de lege anunţate de guvern pentru se- 
siunea de toamnă a parlamentului, re- 
clamă o urgentă concentrare a forțelor 
de luptă. Am convingerea personală, că 
dacă se va desfășură un steag aici la 
Sibiiu, se vor găsi destui ca să-l susţină. 

Ce e drept, trebue să constat, că 
lupta politică a devenit mult mai ane- 
voioasă ca acum zece ani. Ungaria a 
ajuns acum un fel de stat polițial, în 
«are mișcările politice nu sunt supra- 
veghiate de legi, ci puse la discreţia 
autorităților. Numărul spionilor şi al tră- 
dătorilor s'a înmulţit în mod cumplit. 
Noi Românii n'am dat nici odată atâţia 
renegaţi ca în anii din urmă. Guvernul 
sacrifică sume fabuloase pentru cumpă- 
rarea de „moderați“, cu cari încearcă a 
compromite acţiunile noastre. Și nici 
odată publiciştii, susţinătorii ideilor prin 
condeiu sau graiu viu, wau fost mai 
luaţi la goană ca acum. Aceasta e de- 
primant pe de-o parte, dar pe de altă 
ne dă convingerea, că trebue să per- 
sistăm la locui nostru, deoarece actele 
de desperare ale celor dela guvern nu 
sunt un semn bun pentru dânșii. Veci- 
nica lor campanie împotriva Vienei și 
punerea la cale a d-lui Babeş de a scrie 
tocmai acum faimoasele articole cu un 
ascuțiș antidinastic, nu sunt simptome 
că ei își simt așa de sigură situaţia. 

Cu toată starea excepțională în care 
ne găsim, lupta poate fi susţinută și 
nu pot decât să felicit pe tovarășii si- 
biieni, cari se gândesc la un nou organ 
zilnic de apărare. Gh. D 





Din parlament. Sesiunea parlamentară ac- 
tuală se apropie de sfârşit. Proiectele de legi 
prezentate din partea guvernului sunt votate cu 
o promptitudine rară. O discuție de două-trei 
şedinţe și se procedează la votare. 

Inainte de vacantele de vară nu se vor mai 
luă în discuţie decât trei proiecte de lege: pro- 
iectul de lege despre impozitul pe spirt; pro- 
iectul de lege. despre prolongarea legii despre 
judicatura curială (privitoare la alegeri; proiect 
de lege care a fost votată, în 1899, pe 8 ani şi 
expiră cu sfârşitul anului) şi proiectul de lege 
despre clădirea de case pe seama muncitorilor, 

Cu sfârşitul săptămânii viitoare — rebus 
bene gestis — părinţii patriei se vor putea retrage 
la odihna atât de necesară lor... 

o 

Intriga. Anumite ziare de-ale guvernului își 
fac o îndeletnicire specială din intrigă. . Unde 
pot, vor să vâre zizanie *ntre naţionalităţi și di- 
feriti oameni politici, pentru a asmuţă pe unii 
împotriva altora. şi a-i ţine astfel intr'o continuă 
ferbere. Trebue mult tact şi multă perspicacitate, 
pentru a nu cădea victimă curselor ce se intind 
astfel. Cum însă nu toţi oamenii noștri au cu- 
venita experienţă, se întâmplă că adeseori in- 
trigele guvernului reuşesc şi că în loc de a fi 
uniţi, ne găsim deodată în răsboi deplin noi între noi. 

Astfel e recenta chestiune cu „partidul mo- 
derat“. Guvernul şi-a pus la cale mercenarii și 
a dat ordin presei sale ca să alarmeze lumea 
cu ideia înfiinţărei unui nou partid românesc 
moderat, — un partid al „flămânzilor“, cum bine 
i-a caracterizat „Lupta“. Şi cu toate că nici 
vorbă nu poate fi să reușască, se ştie dela in- 
ceput, că totul nu e decât o manoperă urită a 
guvernului, pentru a denunţă la Viena pe Ro- 
mån, că ei sunt mulţumiţi și caută să se apropie 
de Maghiari. E foarte abil ţesută această intrigă, 
numai că nu se va găsi nimeni dintre Românii 
influenţi, cari să n'o observe şi să nu ia la goană 
pe toţi hămesiţii. 

O altă intrigă a guvernului s'a dat pe faţă 
tot într'un ziar al guvernului: este revenirea con- 
tinuă la situaţia, saşilor printre români. Mereu se 
urlă în Budapesta de primejdia ce o constitue 
Românii pentru Sagi și nu mai încetează ape- 
lurile guvernului cătră Saşi de a nu se aliă cu 
naţionalităţile. Şi Saşii, timizi cum sunt ei, s'au 
înspăimântat de atâtea urlete şi visează că li-se 
apropie sfârşitul. Nu toţi, fireşte, numai bătrânii 
şi oportuniştii, dar totuş e cert că în acest caz 
intriga presei ungurești a reușit perfect. Suntem 
curioşi ce vor mai face Saşii după ultimul articol 
tendenţios din „Budapesti Hirlap“. 

o 


O carte oprită. Ministrul cultelor şi al in- 
strucţiunii publice a oprit manualul didactic: 
„Carte de cetire pentru clasa I şi II gimnazială 


şi reale, seminare pedagogice şi şcoale superioare ` 


de fete“, de I. Popea şi Dr. C. Lacea (Braşov 
1905) pe motiv că nu cuprinde nici o bucată de 
cetire cu subiect din istoria patriei, că se ocupă, 
exclusiv (!), cu istoria şi geografia unui stat strein, 
că la scrierea numirii localităţilor se întrezărește 
(1) o vădită reavoinţă şi propagă deosebite erori 
în ce priveşte dreptul public. 

In opreliştea aceasta iîntrezărim şi noi modul 
cum se va interpretă, în ce ne privește pe noi, 


gratuitatea instrucției... 
[e] 











„Moderaţii“ şi noi. 


De câteva săptămâni încoace, pressa 
maghiară semnalează o nouă acţiune 
politică de împăcare româno-maghiară, 
dând o deosebită atenţiune svârcolirilor 
aşanumiţilor „români moderați“. „Bud. 
Hirlap“, „Pesti Napló“, „Az Ujság“ şi 
toate celelalte ziare din capitală stăruie, 
în articole lungi, asupra seriselor unor 
politiciani români necunoscuți, cari vreau 
să fericească poporul român făcând po- 
litică de băcan de provincie care își 
vinde marfa cum poate, pe bani, pe alte 
mărfuri, pe aşteptate. 

Acțiunea aceasta a „moderaților“ 
noștri e de dată veche; se stinge şi re- 
învie din vreme în vreme, fără să se 
poată, însă, mândri cu succese reale. Ea 
a dat și dă numai prilej pressei ma- 
ghiare să scrie articole lungi de fond, 
dar nu şi-a știut câştigă aderenţi decât 
în tabăra fiinţelor mercenare lipsite de 
convingeri și principii independente, atât 
în cele politice cât și în cele morale. 
Chiar de aceea, acţiunea aceasta a rămas 
şi va rămâneă şi pe viitor o încercare 
neizbutită și nu va puteă sparge rându- 
rile celor ce nu vor să facă din politică 
negustorie. 

Acţiunea aceasta a așanumiţilor „mo- 
deraţi“ nu e o primejdie pentru politica 
noastră naţională, ci e numai un simptom 
— îngrijorător — al lipsei noastre de 
organizaţie și disciplină de partid. 

Să precizăm. 

„Moderaţii“ noștri, în acești doi ani 
din urmă, de când sa pornit lupta par- 
lamentară cu mai multe şi mai mari 
aparențe de energie şi program, — în 


trei rânduri şi-au înoit încercările de-a 


înjghebă un partid român „moderat. 
In primăvara anului trecut, după 
cazul Vaida, când intrase şi în sânul de- 
putaţilor noştri o complectă desconcen- 
trare politică care a avut drept urmare 
abandonarea celui mai energic deputat 
român, d-l Dr. E. Babeş — capul ne- 
văzut al acţiunii de împăciuire — cău- 
tase să înființeze un partid al românilor 





patrioţi, ca astfel să mulcomiască „in- 
dignarea“ patrioților maghiari pentru 
„insultele“ ce le adusese deputatul Vaida 
„întreg poporului maghiar“. Ziarele ma- 
ghiare din capitală umpluse coloane în- 
tregi cu elogii la adresa acestei acţiuni 
patriotice. D-l Babeș convocase chiar 
şi o consfătuire intimă, învitând pe toţi 
cei despre cari puteă presupune că 
nu aprobă tactica urmată de deputaţii 
noștri, — dar la consfătuire nu s'au pra- 
zintat decât doi inși: un profesor român, 
redactorul foii poporale a guvernului, și | 
un preot român. 

Apariţia broșurii lui Argus, în iarna 
trecută, coincide cu svonuriie de criză 
ce se răspândiseră la adresa clubului 
parlamentar al deputaţilor naționaliști. 
Ziarele maghiare erau atunci pline de tot 
felul de vbșşti. Cică membrii clubului nu 
ar fi mulţumiţi cu șefia lor; organul par- 
tidului ar fi trecut în proprietatea tipo- 
grafiei în care se imprimă; o seamă de 
deputaţi naţionalişti ar fi încercat o apro- 
piere de guvern şi ar fi dispuși să încheie 
un fel de „pact“ cu guvernul. 

Aceleaşi momente caracteristice se 
pot descoperi și în noua acțiune a „mo- 
deraţilor“, despre care scriu acum ziarele 
maghiare cu atâta aer de gravitate și im- 
portanță politică. Lipsa de unitate în lupta 
parlamentară a deputaţilor noștri; indi- 
ferentismul unei mari părți a membrilor 
clubului; greutăţile materiale mari ce le 
întimpină organul, din Budapesta, al par- 
tidului; absența deputaţilor noștri dela 
şedinţele camerei, — toate aceste i-au 
făcut pe „moderaţii“ noştri să crează că 
e timpul potrivit să încerce din nou por- 
nirea acţiunii de „împăcare“. 

„Moderaţii“ nu sunt ei primejdia, ci 
numai simptomul slăbiciunilor noastre. Ei 
nu snnt combatanți cari să ia locul lup- 
tătorilor căzuţi în luptă sau refugiaţi, ci 
sânt corbii cari miroasă hoit... Ei sunt 
politiciani de ocazie cari caută prilejuri 
să pescuiască în tulbure. 

Ei sunt şi vor rămâneă întotdeauna 
mici negustori de favoruri și căpătuieli, 
fără să tragă în cumpăna evoluţiei po- 
litice. Impotriva lor n'avem să tragem 








TAA 





= 


Serenadă'n zori. 


Deschide draga mea, deschide ochii, 

Căci eu te chem, mă ţii tu oare minte? 
Că nu prea-i mult din cea din urmă seară, 
De-o zice cineva un veac — te minte... 


Deschide draga mea, deschide ochii, 
Ferestrele pe toate le deschide 

Lumină vreau — un zâmbet dela tine, — 
Că vezi, atâtea râsete stupide 

M'au chinuit în noaptea asta toată 

“Că simt în cap un urs care se plimbă 
Şi vrea, printr'o ureche să răsbată,.. 


O, de-ai vedeă, iubito, cum se schimbă 
Culoarea cerului pe nesimţite, 

Cum prinde-o rază fumurie să strecoare 
Vieaţă nouă stelelor pălite, 
De-ai auzi cum cântă de departe 
Cocoşii, — ca 'ntr'un vis de primăvară, 
Un corn pierdut în funduri de pădure — 
De ai şti ce tristă-i luna când coboară, 
Tu n'ai lăsă, iubita mea, ca somnul 

O clipă, nemilos să mi te fure, 

Nu m'ai lăsă să strig a doua oară... 


Şi vezi, lumina asta viorie 

Ce strânge stelele ca intr'o plasă, 
In sufletu-mi, atâta nostalgie 
Şi-atâta dor şi suferinţă lasă, 





FOILETON- 


Că-'mi vine zău, să plâng ca o mătușă 
Ce șia trimis feciorul la armată, 

Să plâng îmi vine, cum am plâns odată, 
Când tu plecai — şi pentru totdeauna... 
Te-ai dus! Atâta de nepăsătoare 

Când ai plecat, mi-ai spus că numai luna 
Şi stelele mi-or aminti de tine! 


Nu te-ai gândit la nopţile senine 

Ce le-am trăit sorbindu-ne privirea, 
Nu te-ai gândit, de pleci, că fericirea 
Vieaţa mea o iei de-acum cu tine... 


De pleci, mi-ai spus că numai eu sunt vină: 
Prea des am început să vin acasă 

Pe două căi..., spuneai că o vecină 

Nu vreă, de vorbă să mai steă cu tine 
Când mai trăeşti alăturea de mine, 

De un beţiv ce nu e zi să iasă 

Pe străzi — și să nu vină beat acasă... 


Ei, draga mea, filozofia nu e 

Ce credeţi voi femeile că este... 

Tu ştii cât de săraci eram atuncia, — 
Venise sărăcia fără veste, 

Și a ţinut atât amar de vreme!,,, 


Eu — prea vedeam că pentru mine 
Cărarea vieţii plină-i de blesteme, 
De spini, mărăcinişuri şi de pietre 
Şi-am început să caut altă cale, 

O cale înflorită, înstelată, 

De dulcele suris al gurei tale. 


N’a fost aşă. Tu m'ai lăsat pierzării... 








Acuma dormi şi te întrebi în visu-tți 
Ce glas pe sub fereastra ta răsună... 
Nu ştii că-s eu, acel care odată 

Visă, privind la cerul plin de lună. 
Sunt eu, iubita mea, sunt trubadurul 
Topit de-atâta vin. Și port chitara 

Cu care-un lăutar bătrân cântat-a 
Povestea vieţii mele toată vara... 

Am auzit acum un ceas povestea 
Unei iubiri, ce-i drept, înflăcărate; 
Eu, întristat îmi adusei aminte 

De nişte zile vechi, dar neuitate 
Şi-am zis plângând: Mă duc, mă duc, prieteni 
Să fac iubitei mele-o serenadă... 

Ah, unde sunt băieţii să mă vadă!... 


Tu n'ai balcon cu glastre şi zorele, 

Eu n'am adus o scară de mătasă, 

Dar tot îţi cânt şi par'că niciodată 
N'am auzit cântare mai frumoasă, 

Şi aşa cum cânt, îmi simt obrazul umed 
Şi strunele pleznese tot câte una, 

Pe cerul gol nimic nu mai rămase, 

În vârful unui plop se 'nfipse luna 

Şi-n pacea dimineţii violete 

Doar cântecul cocoşilor de mai tresare — 
Un cântec trist de corn, care se stinge 
Sfios, adormitor lu depărtare... 

Eu ce mai stau? La vechea datorie 

O nouă zi mă ndeamnă tainic: Du-te! 
... Şi plec iubita mea, mă duc să caut, 
Cărarea fericirilor pierdute... 


Victor Eftimiu. 

cu tunuri grele. Pornirile lor se pot pa- 
raliză fără să ne îmbucătățim forţele; 
n'avem decât să nu le mai dăm prilejuri 
să-și ridice capetele. 


Peste câteva zile se închid porţile 
parlamentului de pe malul Dunării al- 
bastre. Deputaţii noştri se vor întoarce 
şi ei pe la vetrele lor pentru a se pregăti 
la lupta ce-i așteaptă la toamnă. Își vor 
fi făcând şi ei bilanţul activităţii lor par- 
lamentare, căutând să aducă în conglă- 
suire munca desfășurată cu conștiința da- 
toriilor ce i le-a impus mandatul primit 
din încrederea alegătorilor. 

Bilanţul acesta, poate, va împăcă con- 
ştiinţele lor, dar nu va puteă să împace 
opinia publică românească care, neapărat, 
a trebuit să-şi deă seamă că tot greu), 
toată povara trecutului parlamentar a apă- 
sat numai umerii celor trei-patru membri 
devotați ai clubului, restul hrănindu-se 
numai din rapoartele legendare ale presei 
noastre. Departe de noi gândul de-a trage 
la îndoială-bunele intenţii și sentimentele 
curate ale lor; departe de noi gândul de-a 
crede că numai dela voinţa lor depindea 
împlinirea acestor datorii și că împreju- 
rările nu vor fi influinţat această voinţă 
de-a munci. Suntem şi noi dispuși să ad- 
mitem că alte motive au fost cauza, 
înainte de toate lipsa unui program de 
muncă bine stabilit, lipsa de disciplină de 
partid și lipsa contactului cu cei de-acasă, 
popor şi cărturari. 

Reprezentanţii parlamentari ai popo- 
rului român sunt, fără îndoială, deputaţii 
noștri. Tactica ce au să urmeze în luptele 
parlamentare ei au so hotărască. In ce 
priveşte politica generală trebue să re- 
curgă, însă, și la avizul celor de-acasă, 
Schimbul de idei între reprezentanţii par- 
lamentari şi extra-parlamentari ai popo- 
rului român ar contribui, în ori-ce caz, la 
concentrarea forțelor noastre şi necesi- 
tatea acestei concentrări nu ni Sa impus 
niciodată cu atâta impetuozitate ca 
acum. 

Nu cred, oare, deputaţii noştri că o 
constătuire — intimă — între deputaţi și 
cărturari, în timpul vacanţelor parla- 





„PARA NOASTRA“ 


mentare, ar puteă aduce servicii reale 
cauzei noastre, promovând munca de or- 
ganizare faptică ? 

Lansăm, deocamdată, idea... 


Figuri negre, Fiindcă trecem prinir'o epocă 
în care numărul trădătorilor de neam sporeşte, 
deschidem aici o listă a lor, un fel de pomelnic, 
in care vom înşiră, pe tofi nevrednicii, cari în vre- 
muri aşa de grele lucrează împotriva intereselor 
româneşti. E bine ca să fie cunoscuţi toți câţi sparg 
rândurile luptătorilor, toți câți trec în tabăra ad- 
versă. Numele lor să fie acoperit cu ocară şi ce- 
tățean român să nu existe, care să-i dea vreodată 
votul, când ei îl vor cere. 

Nr. 1. Moldovan Gergely, profesor la Cluj, 
crescut pe bani româneşti; veshiu renegat şi pus 
în slujba maghiarizărei. Nu se sfieşte să spună 
că-i român. Redactează foi proaste româneşti, într'o 
limbă imposibilă şi tot îndeamnă pe Românii la 
pace cu Ungurii, cu prețul renunțărei la dreptu- 
rile lor politice. Un om periculos, pentrucă a făcut 
şi pe alții să-l urmeze. 

Nr. 2 Burdia Szilard din Caransebeş, de- 
putat şi slugoiu al guvernului, pacostea bieţilor Ro- 
mâni din Bănal. Ridicat de jos, fără cultură, nu 
şi-a putut face drum în vieață decât cu sprijinul 
maghiarilor. Toate loviturile ce ni-se dau, se fac 
cu ştirea şi aprobarea lui. Ar fi o ruşine pentru 
cercul Caraş-Severinului dacă nu l-ar huiduă, când 
va îndrăzni să-i mai ceară voturile. 

Nr. 3 Kupdr Rezső, zis şi Ghedeon, preot 
unit şi profesor la Beiuş, crescut între iezuiții fa- 
natici. O minte zăpăcită, dar având maniau seri- 
sului, face propagandă filo-maghiară în presa gu- 
vernului şi cea catolică. Ar vreà să se „modereze“ 
şi el cu alde Gergely aiesta, dar toate acțiunile 
lui pornesc dintr'o miopie intelectuală. 

e 

Vom continuă seria aceasta a figurilor negre, 
cu sufletul idem. Păcat că n'avem şi fotografiile 
lor, ca să-i cunoaștem şi mai bine şi să ne 
păzim de dânşii. 


Reuniune de muzică nouă. Din Slatina ni-se 
scrie, că la iniţiativa unor bărbaţi valoroşi s'a 
înfiinţat sub numirea „Oltul“ o reuniune de cântări 
şi anume după modelui Reuniunii de muzică din 
Sibiiu. Li dorim succese multe şi să se ridice la 
înălţimea instituţiunii, ce și-a luat de model, 

i o 

VIEAȚA ÎN BUCUREŞTI. 


O petrecere bucureşteană: ,„Moşii“. 

-In ciuda celorce îşi bat joc pe toate tonu- 
rile de semnele trecutului, de tradiţiile pe temeiul 
cărora vieaţa de azi e înlănțuită de cea dealtă- 
dată, in ciuda „moderniştilor“ doblejiţi de lustrul 
civilizaţiei, Bucureștii păstrează cu hărnicie faima 
unei vechi petreceri populare: „Moşii“. 

Nimic din ceeace pretenţiosul poate căută 
în boiala vieţii de lux şi risipă nu poate află 
acolo, în bâlciul plin de voie bună, de cântece 
şi gălăgie. In schimb oricine află acolo în „Moşi“ 
un prilej fericit de a se bucură în mijlocul vese- 
liei tuturor. 

E peste putinţă să nu ne înveselească „Moşii“ 
cu şiragurile infinite de barace din care tipetele 
desperate ale saltimbancilor spoiţi, se amestecă 
cu gălăgia infernală a fanfarelor hodorogite, peste 
care abiă se înalţă acel „Poftiti Domnilor“! ce 
îi face pe „Gură-cască“ să le lase gura apă când 
văd pe cela de înghite foc cu lingura sau scoate 
panglici pe nas! 

Şi nu poti rămâneă stană de peatră când 
zăreşti grupurile vesele de tineri ce petrec bâl- 
ciul întreg cu ţipete răguşite de muzici şi sfà- 
rietori. 

Iar din panorame glasurile înăbușite ale mu- 
zicilor mecanice răsbese prin cârpa pe care sunt 
zugrăvite scenele grozave din „Misterele curţii 
din Petersburg“ sau „Asasinarea Reginei Draga“. 

Şi fără să vrei te uiţi la chipurile de ceară, 
inchise în dulapuri de sticlă şi mişcările automa- 
tice ale cutărei păpuşi de ceară îţi aduce aminte 
de mişcările căutate ale cutărui individ trântit 
într'o situaţie pentru care nu-i făcut. 

Dar nu poţi să vezi tot. E prea mult. La 
fiecare pas, dai de altceva. 

E o harababură de glasuri şi de mișcări ce 
te face să îţi pară rău că mașinele scornite de 
om sunt incă departe de atinge limanul desăvâr- 
şirii, neputând prinde acest haos în întregime. 

Insufleţirea acestui „târg-petrecere! o spo» 
reşte intro bună măsură şi arătarea grupurilor 
de ţărani cari vin să-şi ia câte ceva de-ale casei. 

Insă, din an în an, țăranii se apropie mai 
cu greutate de „Moşi“. 

Şi-au perdut „Moşii“ întrucâtva caracterul 
lor tradiţional. 














Tăcere. 


De Leonid Andrejew. 
II. 


Din ziua înmormântării se lăsă tăcere în 
mica locuinţă preoțească. Nu eră linişte, căci 
liniştea e o totală lipsă de sunete, pe când ceice 
tăceau acolo, puteau vorbi, dar nu voiau. Astfel 
se gândea preotul Ignat când întră în odaia so- 
tiei sale şi întâlneă privirea ei mută îndărătnică, 
grozavă, atât de grea ca și cum tot aerul de prin 
prejur sar fi prefăcut în plumb şi apăsă pe cap 
şi pe umeri. Astfel se gândeă el răsfoind no- 
tele fetei lui în care vocea ei păreă oarecum în- 
tipărită, cărţile ei, tabloul ei, marele tablou în cu- 
lori pe care-l adusese dela Petersburg. In con- 
templarea acestui tablou, popa Ignat urmă aceeaş 
ordine hotărită: întâiu se uită la obraz care eră 
foarte luminos în tablou şi totdeauna îşi închi- 
puiă sgărietura plină de sânge pe care o avea 
cadavrul şi a cărei pricină el nu și-o putea ex- 
plică. Mereu se gândea la acest lucru: dacă 
această sgărietură ar fi fost pricinuită de o lovi- 
tură a trenului, atunci ar fi trebuit să fie sfărâmat 
şi capul. Dar acesta rămăsese întreg şi nevătă- 
mat... Poate că în turburarea grozavă când 
s'a găsit pe intunerec cadavrul, să-l fi călcat ci- 
neva pe obraz sau să-l fi sgăriat cu unghia când 
l-a ridicat. 





Dar eră prea înfiorător să-şi amintească atât 
de mult acea situaţiune groaznică şi popa Ignat 
treceă la contemplarea ochilor. Erau negri şi 
frumoşi, cu gene lungi, de pe care se lăsă o um- 
bră groasă așă încât globurile ochilor păreau de 
albeaţă strălucitoare şi încadrate în negre rame 
de doliu. Necunoscutul, dar talentatul pictor le 
dăduse o expresiune ciudată: părea că în- 
tre ei şi ţânta la care se uitau, pluteă un subţire 
şi străverziu văl de aburi, aproape dupăcum pe 
luciul negru al unui pian, un subţire strat de pul- 
bere îndulceşte strălucirea lemnului dat cu lac. 
Și oricum ar fi aşezat preotul acel tablou, ochii 
fetei îl urmăreau necontenit, cu privirea lor care 
nu vorbeă, ci tăceà. Această tăcere eră atât de 
lămurită că aproape o auziai... Și incet-incet 
preotul Ignat îşi închipui că aude într'adevăr acea 
tăcere. 


In fiecare dimineaţă după cetirea liturgiei 
la biserică, preotul întră în odaia frumoasă, cu- 
prindeă cu o privire colivia goală de lângă fe- 
reastră şi intreaga rânduială cunoscută a odăii, 
se aşeză întrun scaun cu răzemătoare şi ascultă 
tăcerea casei... Erà foarte ciudat: coliviă tăceă 
încet şi gingaş şi în această tăcere a ei simţiai 
jale şi lacrămi şi auziai un râs vesel, îndepărtat 
stâns de mult... Tăcerea preotesei, inchisă şi 
îndulcită de pereţii odăii, erà îndărătnică, grea 
ca de plumb și atât de înfiorătoare că preotul 
simţiă un fior de frig chiar în zilele cele mai 





calde. Întinsă, rece ca un mormânt eră tăcerea 
fiicei, ca și cum acea tăcere ar fi fost un chin 
şi ar fi râvnit ea însăș arzătoare spre cuvinte, 
dar ceva, tare şi inconștient ca o mașină o ţineă 
încremenită și o întindeă vecinic ca pe o sârmă 
subţire, nesfârşită, pe când uadeva... la capătul 
ei îndepărtat această sârmă vibră și sbârnâiă... 
un zumzet încet, sfios, plângător... 

Cu inima plină de bucurie şi de groază, 
preotul prindea cu auzul lai încordat acel sunet 
ce abiă încolțea și cu mânile sprijinite de braţele 
jilțului, cu capul plecat înainte ca un om ce pân- 
deşte, el aşteptă ca ace! sunet să crească, să se 
apropie... Dar sunetui se rupeă şi... tăceà. 

— Prostii! — murmură preotul, mâniat şi 
se ridică din jilt, înalt şi impunător. 

Prin fereastră se vedeă piaţa cu pavajul ei 
monoton alcătuit din pietre rotunde şi pe care 
il mărgineă păretele deasemenea monoton al unui 
şoprâh. La colţ stă un chirigiu cu droşca lui de 
modă veche. In bătaia soarelui, el sămănă cu 
o statuetă de porțelan şi eră de neinţeles ce 
aşteptă, căci trecători nu se vedeau cu ciasurile. 


III, 

Eşind din casă popa Ignat vorbià mult: la 
primărie, cu membrii consilieri pentru grija mor- 
tilor, sau cu cunoscuţi când porniă vre-o partidă 
de whist. Intors acasă, i-se păreà că tăcuse toată 
ziua. Aceasta, pentrucă el nu putuse vorbi cu 
nimeni despre chestiunea principală, despre aceea 

Inainte vreme „Moșii“ erau un loc de în- 
tâlnire a ţărănimii din comunele dimprejur a ora- 
şului şi a mărginaşilor din București. 

Şi din „Moşi“ își luau oamenii tot ce le tre- 
buiă pe un an întreg. 

Oale și linguri, doniţe şi hărdaie, dacă nu 
vre-un fier de plug sau o coasă bună. 

Şi cu prilejul cumpărăturilor oamenii se mai 
înhemau o leacă la un ciocan de ţuică sau o 
oală de vin înainte, în vremece tarafurile de lău- 
tari sau cimpoaiele le cântau de inimă albastră. 

Mai apoi au năpădit apucăturile orăşeneşti 
în „Mogi“. 

Cramele cu vin şi ţuică bună şi cu de-ale 
gurii proaspete au fost înlocuite cu berării mari, 
în care berea-i proastă, de mâncări nu te poţi 
atinge, iar în locul tarafurilor de lăutări cântă 
muzicile; dănţuitoare ovreești, bulgăroaice şi 
grecoaice, fac pe turcoaicele jucând danţuri de- 
străbălate. 

Astfel „Moşii“ şi-au perdut ceva din far- 
mecul lor, însă, așa cum sunt, rămân un loc pri- 
elnic de petrecere bucureşteană N. Pora. 


Greva universitarilor din Austria s'a terminat. | 


Profesorul Wahrmund, pentru care s'a declarat 
greva, a adresat tinerimii universitare o scrisoare 
deschisă, în care îi aduce la cunoştinţă că mi- 
nistrul de culte al Austriei i-a făcut declaraţia 
categorică că va apără libertatea învățământului 
şi-i garantează că la toamnă îşi va puteă reocupă 
catedra cu sfera de activitate de mai 'nainte. 
Wahrmund apelează, în acelaș timp, la tinerime 
să nu mai continue greva. 

In urma acestui apel, tinerimea universitară 
a început din nou să cerceteze cursurile la cele 
mai multe universităţi. 


O 

Doamna și d-l Bârsan, iubiții noştri artişti 
dramatici cari prin reprezentațiile lor frumoase 
şi-au câştigat atâtea merite pentru Thalia română, 
— au fost angajaţi pentru toamnă, la Teatrul 
naţional din Bucureşti. 

Trimitem iubiţilor noştri artişti sincerele 
noastre felicitări. 

Inainte de a-şi începe activitatea în Bucu- 
rești, doamna și d-l Bârsan, cum suntem infor- 
mati, vor face un nou turneu în centrele romà- 
neşti dela noi, aşteptaţi pretutindeni cu dragoste 


nerăbdătoare. 
[e] 








ȚARA NOASTRA: 


HEIDELBERG. 
(Notiţe.) 

In valea Necarului, spânzurate pe coastele 
munţilor, pe creasta virfurilor singuratice, castelele 
cavalerilor de altă dată se ţin lanţ. Sunt ziduri 
tari ce stau părăsite şi îndrăzneţe în picioare, la 
poalele pădurilor întunecate. Din cuiburile acestea 
se răpezeau stăpânii în platoşe, însoţiţi de cete 
de credincioși îndrăzneţi şi viforoşi, cu care in- 
fiorau, prădau şi stăpâniau ţinutul. 

De-odată munţii se lasă drept şi Necarul 
întră în câmpia întinsă, dreaptă a Rinului. Hei- 
delbergul e strâns în cele din urmă ramuri ale 
munţilor, el se întinde acuma nou, modernizat, 
industrial, în larg pe câmpia deschisă, de care 
acuma nu se mai teme. 

Ce mândră istorie seculară, are oraşul acesta, 
care a trăit cele mai vechi şi cele mai noi tim- 
puri de strălucire ale puterei germane! 

Konrad de Hohenstaufen primi ținutul ca 
feud dela Friederic Barbarosa şi făci din Heidel- 
berg scaunul lui. In veacul al treisprezecelea 
oraşul erâ desăvârşit alcătuit, de atunci el a fost 
mereu capitala Paiatinatului, până la începutul 
veacului al XIX-lea, când fù alăturat Badenului. 

Necarul scăpat din strânsura albiei pie- 
troase, se revarsă deodată lin și potolit, ca un 
drumeţ ce-'şi încetinește pasul. Pe de-asupra lui 
se arcuese podurile, peste care au trecut şi pe 
care le-au apărat rânduri de luptători, dela ca- 
valerii îmbrăcaţi în zale, până la soldatul în haină 
albastră de astăzi. Pe coaste până în vârfurile 
celor din urmă ramuri de munţi, pădurile îmbracă 
în umbră şi răcoare drumurile şi potecile de pre- 
umblare. 

Oraşul ar fi un colţ de liniște idilică, dacă 
mar fi tranvaele și automobilele sgomotoase, tră- 
surile şi vieaţa intensă, poate prea intensă a celor 
o mie de studenţi ai universităţii, care vin aici 
din toate părţile imperiului, din toate părţile lumei. 
In partea veche, istorică a oraşului, casele cu 
vechile lor ziduri umede, cu grădinițele lor, în 
care soarele nu năvăleşte, ci se furişează sfios, 
rămân pustii, pe când partea nouă furnică de 
oameni, clocoteşte de vieaţa ce se desfăşură între 
ziduri de curând ridicate. 

In acea parte veche a orașului, trăiesc însă 
tradiţiile lui de veacuri, trăieşte istoria care aduce 
aci călători din toate părţile, sunt biserici din 
secolul al cinsprezecelea până într'al optspreze- 

celea, dela stilul renașterii germane până la în- 
floritura îndrăzneață a stilului baroc. Acea a sf. 
spirit a fost despărțită drept prin mijloc printr'un 
zid, pentruca cele două credinţi confesionale dus- 
mănite să poată aveă pace. 

Dintre clădiri private se vede faţada inte- 
resantă, zidită în gresie roşie a unui han din 
veacul al XVI. 

Biblioteca, zidire nouă frumoasă, e una din 
cele mai preţioase ale lumei. Ea are o jumătate 
de milion de cărţi şi mai multe mii de hrisoave 
şi de manuscripte printre care manuscriptele lui 
Luter. 

Universitatea sălăşlueşte într'o casă mare, 
dar fără valoare arhitectică. E cea mai veche 
universitate a lumei germane, după Viena şi Praga. 
Școala humanistă a veacului XVI și al XVII şi-a 
avut aicea punctul cel mai luminos al strălucirei 
ei. Mai târziu ea ajunse cetatea Reformaţilor, iar 
în vremurile din urmă unul dintre cele mai pu- 
ternice focare ale ştiinţei moderne. Aci au lucrat 
şi predat unii dintre cei mai mari profesori şi 
învăţaţi ai lumei. Intrăm în sala de recepţie cu 
lojele şi balcoanele ei, cu tribuna rectorului, cu 
fotoliul principelui de Baden, care-i ocrotitorul 
universităţei şi care ia parte la deschiderile și 
cursurile festive, cu podoabele şi tablourile ei. 
Pe pereţi cetim între altele numele lui Frauen- 
hofer, Helmholtz, Bunsen. Întrăm în sala de cursuri 
în care am predat până bine de curând filozoful 
Kuno Fischer. Băncile așezate în anfiteatru sunt 
tăiate, scrijelate, scobite, sculptate cu rame şi de- 
semnuri, mai rău decât mesele de pe drumurile 
publice. E o specialitate a tinerimei germane 
sculptura aceasta a ceasurilor de plictiseală, nă- 
zuinţa de a deveni nemuritor, măcar printr'o mo- 
destă inscripţie în lemn. 

Universitatea işi are justiţia ei aparte și „ce- 
tăţenii academici“ nu au de a face decât în grave 
cazuri excepţionale cu justiţia ordinară. In schimb 
procurorul judecător al universităţii îl urmăreşte 
cu ochi de Argus. Suntem conduşi în vechea 
carceră a expierilor, o celulă boltită fără lumină, 
în care nu poţi stă în picioare şi care aminteşte 
vremurile inchiziţiei. Dar cariera aceasta nu se 
mai păstrează şi nu se mai arată decât pentru 
valoarea ei istorică ... şi conducătorul ne arată 
parcă cu mândria omului ce-i conștient de pro- 
păşirea făcută, noua carieră... modernă... largă: 
o scară specială şi mai multe odăi încăpătoare 
sunt destinate serviciului acesta de privighiere şi 

ce lui i-se păreă încă a fi important şi la care 
se gândeă în toate nopţile: de ce a trebuit să 
moară Vera? 

Preotul Ignat nu puteă înţelege că nu mai 
puteă află acum aceasta, ci credeă cu îndărăt- 
nicie că ar puteă şti. În fiecare noapte — căci 
toate nopţile le treceă în insomnie — își rea- 
minteă acea minută când el și cu preoteasa stă- 
teau lângă patul Verei şi el se rugă: „Spune ce 
ail“. Când ajungeă cu reclădirea amintirilor la 
acest moment, nimic nu i-se mai păreă așa cum 
fusese. Ochii lui închiși care în intunerec ţineau 
strâns tabloul viu, lămurit al acelei nopţi, ve- 
deau pe Vera ridicându-se în pat, surâzând, vor- 
bind... Dar ce spuneă ea ?... Şi acel cuvânt pe 
care Vera nu-l spusese, care ar fi lămurit şi 
deslegat totul, părea atât de aproape încât tre- 
buiă desigur să-l auzi dacă-ţi plecai urechea şi-ţi 
ţineai răsufletul... Nul Erà în acelaş timp atât 
de departe, atât de desnădăjduitor de departe... 
Popa Ignat săreă din pat, întindea mânile im- 
preunate, le scutură pătimaş şi se rugă: „Verole. 

Şi răspunsul eră — tăcere. 

Intro seară întră în camera femeei sale 
la care nu fusese de aproape o săptămână, i-se 
așeză la căpătâiu și zise întorcându-se spre a nu-i 
întâlni privirea grea și îndărătnică: „Mamă. Vreau 
să vorbesc cu tine despre Vera. Mă asculţi tu ?%, 

Ochii ei tăcură şi popa Ignat ridică vocea 
şi vorbi aspru şi poruncitor, cum vorbiă când 








spovedeă lumea: „Ştiu că tu crezi că eu am 
fost de vină pentru moartea Verei. Dar gân- 
deşte-te și tu: am iubit-o eu mai puţin decât 
tine?... Curios mai judeci şi tu... Am fost 
sever, e adevărat, dar a împiedecat-o pe ea 
aceasta să facă ce vroia? Mi-am călcat demni- 
tatea mea de tată, mi-am plecat umilit capul 
când ea, neţinând seamă de blestemul meu, a 
plecat la..... acolo. Şi tu? N'ai rugat-o oare şi 
tu să rămâie aici, n'ai plâns şi n'ai implorat-o 
şi tu, bătrâno, pânăce ţi-am poruncit să taci? 
Am făcut-o eu atât de crudă și de tăcută?... 
Nam vorbit eu cu ea tot timpul despre Dum- 
nezeu, despre iubire şi smerenie ?... i 

Popa Ignat aruncă o repede privire în cehii 
femeei sale şi se întoarse. 


— Ce-i puteam eu face când ea n'a vrut 
nici să ne spuie durerea inimei ei? Să-i porun- 
cesc? I-am poruncit. S'o rog? Am rugat-o. Tu 
zici poate că ar fi trebuit să cad în genunchi 
înaintea fetei şi să plâng ca o babă? 

Ce avea ea în cap? De unde puteam ști 
ce aveă în cap?... Frică fără inimă şi crudă. 

Popa Ignat se izbi cu pumnul în genunchiu. 

— Nu ne-a iubit, asta a fost. De mine nu 
mai vorbesc, eu sunt fereşte un tiran. Dar pe 
tine, pe tine te-a iubit ea? Pe tine care ai plâns 
tot timpul şi te-ai umilit înaintea ei. 

Preotul râse înăbuşit. 








— Te-a iubit]... Dal Şi spre bucuria ta 
şi-a ales ea astfel de moarte? O moarte crudă, 
ruşinoasă|! In nisip a murit, în noroiul drumului 
ca un câine pe care-l izbeşti din treacăt cu pi- 
cioru ’n bot. 

Vocea preotului Ignat eră acum domoală și 
răgușită: 

— Mi-e ruşine. Mie mi-e rușine să mă mai 
arăt pe stradă. Mi-e ruşine să mă duc înaintea 
altarului. Mi-e ruşine în faţa lui Dumnezeu. Fiică 
nevrednică și crudă! Şi în mormânt te-aş puteă 
blăstămă ! | 

Când preotul îşi ridică ochii spre soţia lui, 
aceasta işi perduse cunoştinţa şi nu îşi veni în 
fire decât după câteva ciasuri. Dar şi dupăce își 
veni în fire, ochii tăceau ca și mai nainte şi eră 
cu neputinţă de aflat dacă ea își reaminteă ce 
i-a spus preotul Ignat sau nu... 

In aceeaş noapte — eră o noapte cu lună 
de Iulie, caldă, liniştită, senină — popa Ignat se 
strecură în vârful picioarelor — spre a nu de- 
şteptà pe preoteasă şi pe ingrijitoare — sus în 
odaia Verei. Fereastra dela odaia ei nu mai fu- 
sese deschisă dela moartea ei şi aerul din ea eră 
cald şi uscat, cu un uşor miros de arsură, din 
pricina acoperişului de tinichea care în arşiţa 
zilei ardeă aproape. 


(Urmează). Trad. de C. Sandu-Aldea. 

pocăință. Nu poate fi nimic mai interesant, nici 
chiar minunatele temple ale orientului, decât locul 
acesta de osândă, cari nu-i nici odată gol pentrucă 
nici-odată nu doare. Păretţii sunt zugrăviți cu chi- 
purile morţilor care au suferit aci. Pedelul uni- 
versităţii un moşneag devenit celebru, are un 
adevărat depozit de văpsele pentru zugravi. Şi 
printre tablourile, a căror tehnică aminteşte pe 
desenatorii preistorici, versuri de mângăere, iZ- 
bucniri la adresa procurorului-judecător, apel la 
judecata posterităței: „Gândiţi-vă oameni buni, 
găsind cinci petroae pe stradă şi ca oameni 
cinstiţi, aruncându-le în cutia cu lucruri găsite a 
poliţiei, am fost închişi aici — jertfă a sentimen- 
tului de cinste“. Dar martirii se mângăe și altfel: 
beutura ce li-se îngădue s'o primească acolo, le 
răpeşte noţiunea timpului, iar la expirarea ter- 
„minului de spălarea păcatelor în acest purgator, 
“colegii îi primesc în urale şi-i conduc în alai pe 
'stradele oraşului. — Din piepturile lor ră sună: 

„O timp de aur, frumoasă-i tinereţa, ea nu 
se mai reîntoarce“. 

Pe coasta muntelui, d'asupra oraşului e ca- 
atelul Heidelberg o grupare de clădiri în diferite 
“stiluri, din care cea mai veche s'a început în 
“veacul al XIII-lea. Francezii l-au cucerit sub Tilly 
la 1622 şi l-au spart ia 1693, iar ce mai rămăsese 
Dun a fost prăpădit de foc cu 100 de ani după 
aceea. De atunci a rămas nelocuit, o ruină... o 
ruină măreaţă de o minunată frumuseţe romantică, 
care ar perde prin restaurare, şi care din aceasta 
pricină nici n'a fost restaurată decât în parte. 
Marele turn de privighiere e spintecat drept în 
două, o jumătate a rămas în picioare, cealaltă 
s'a prăbuşit în șanțul de apărare și sprijinul care 
i-s'a zidit dedesupt o ţin spânzurată ca printr'o 
minune de echilibru. — Una din fațadele interioare 
— un uriaş perete de gresie roşie — e o capo- 
-doperă de arhitectură în stilul renașterei. — E 
atâta măiestrie în execuţia decorurilor arhitec- 
tonice, e atâta gust și simţ artistic în combinarea 
lor, atâta proporţie în linii, atâta vieaţă în sculp- 
turile ce o împodobesc! Ferestrele lipsite de gea- 
muri şi giurgiuvele, apar cu niște ochiuri de lumină 
limpede, pe creasta de sus a zidului nu se mai 
sprijină nici un fel de acoperiş; toată faţa a apare 
zveltă, înaltă, uşoară in culoarea ei roşie mai mult 
ca o vedenie de vis decât ca o masă greoae de 
peatră. Ceice au văzut în strălucirea lunei pline, 

“spun că au rămas răpiți. 

Privind mereu ne cuprinde un simțământ de 
iubire, de jale, unul oftează uşor, și de bună 
:seamă mintea fiecăruia se duce la soldaţii lui 
Ludovic al XIV, care au dărâmat aci. — Dar ni- 
menea nu întrerupe tăcerea. Fii marelui imperiu 
sunt prea mândri pentru a evocă amintiri triste. 
Şi-i o tăcere apăsătoare, cu atât mai apăsătoare 
cu cât în grup sunt mulţi străini, care ştiu lucrul 
tot aşa de bine. — Și atunci profesorul călăuz, 
«cu liniștea împăciuitoare cu care în totdeauna vreă 
să armonizeze toate pe lume își ia inima în dinţi 
Şi salvează situaţia: 

„Domnilor, aproape toţi ce vin aici nu-şi pot 
înnăbuşi blestemele pentru Francezi. — Pentruce 
să dăm frâu patimelor? Dinpotrivă trebue să le 
fim recunoscători că ne-au dăruit cea mai fru- 
moasă ruină din lume. Căci ce ne atrage pe noi 
şi pe toată lumea aici? Ruina, nu castelul“. Mân- 
găerea rămâne din nou fără răspuns, sufletele 
tinere sunt mai impulsive decât paşnicul profesor. 

Pe terasa mânârului pare ce înconjoară ruina 
privim monumentul lui Scheffel şi ne mai aruncăm 
încă odată ochii peste acoperișurile oraşului, în 
albia Necarului până în câmpia Rinului care se 
împreună cu zarea depărtată. 

Ne despărţim de oraş cu inima strânsă că 
n'am putut găsi pe nimeni, care să ne arete casa 
în care sa stins, senin gi resemnat în tristul lui 
surgun, voevodul loan Alexandru Cuza. 

Şiseşti G. C. Ionescu. 

















„PARA NOASTRA“ 


„FRUNTAȘUL. 


Ca un ecou la discuţiile ce s'au dus în zia- 
rele noastre în săptămânile din urmă, primim 
dela, un prieten al ziarului nostru articolul dela 
vale. Îi dăm loc in coloanele noastre fără a ne 
identifică intru toate cu expunerile lui. 





lată o recetă, ca să ajungi „fruntaş“ al nea- 
mului, 

E toiul examenelor pe sate, cumperi cărti- 
cele de 5—10 fileri, să zicem rischezi 2—3 cor, 
de sat, — după măsura interesului, iei pe comi- 
sarul de examene în trăsura ta și te duci în sat. 
Aci, — copiii, taţii şi mamele, satul întreg, ca la 
examene. La încheere d-l comisar va ţineă o 
vorbire despre „cultura neamului“, „rodul muncii“, 
„secerişul unui an, de care mult ne bucurăm — 
și iată, de bucurie, d-l... cutare cinstește copii- 
lor, cari s'au purtat bine niște cărţi foarte tare 
frumoase“. Copiii vor arde de bucurie, mamele 
vor lăcrimă, iar oamenii vor strigă: „Dumnezeu 
să trăiască pe d-l nost, pe sângele nost!* Şi se 
vor grăbi să-ţi sărute mâna și nu te-or uită. De 
a avut unul vre-o supărare asupra ta, va iertă, 
că aşa-i Românul, blând peste măsură şi iertător. 

In cursul anului apoi îţi vei face frumușel 
ca omul daraverile obicinuite, vei încassă dela 
el taxele „legale“ — ori dupăcum vine trebuinţa — 
și cu încetul îi vei face educaţia de așă, ca să 
înțeleagă, că legea-i lege, n'ai ce-i face: legea-i 
ia boii din jug, legea-i ia casa de pe copii, tu 
însă ești „domnul nost cel bun“. 

Gazete şi reviste româneşti să abonezi ne- 
greșit pentru „legătura“ cu lumea românească, 
de cetit însă nu-ţi sparge capul, „nai vreme“. 
Vei da însă îndoit pe reviste şi gazete străine, 
nu de alta, dar numai acestea „sunt bineinfor- 
mate“ şi cu „material bogati. 

Cu străinii vei ţineă cele mai cordiale le- 
gături: servus, barátom! — în dreapta, — servus, 
barátom! — în stânga; — pe ai tăi însă o să-i 
ţii cam la distanţă, — ştii — Românul n'are cre- 
ştere... şi nu te poţi „dimite“... 

Dacă la ocazii vei mai declamă cu „aplomb“ 
câteva fraze binesunătoare, dacă vei „critică“, 
așa mai pe ascuns, pe câte unul, care nu te re- 
cunoaşte destul de mare, dacă din când în când 
vei dă ceva mai multișor pentru cutare scop şi 
dacă, mai vârtos, vei uimi pe gură-cască cu mul- 
țimea miilor, ce aduni, — atunci ești perfect, 
eşti omul nost cel mare, ești naţionalistul nepri- 
hănit, eşti chiar — cel mai sigur candidat de 
deputat, 

De o muncă statornică, binechibzuită pen- 
tru ridicarea ţăranului şi pentru cultura româ- 
nească peste tot, — habar să n'ai, asta-i treaba 
„popilor* și a dascălilor, pe cari, de altfel, îi vei 
„critica“, dacă vrei să le „impui“. xX. 


ba Ce-ai venit? 


Acum când numai pietre de morminte 
Trecutu'n amintire ni-l mai ţin, 

La ce-ai venit să-mi mai aduci aminte, 
La ce-ai venii, să pleci ca un străin ? 


Vezi, nam știut în clipa revederei 
Să-mi înfrânez al patimei avânt... 
Redeșteptat-ai, umbrele durerei. 
Eşil-a vre-o fantomă din mormânt 


Și străvezie ţi-a plutit în zare 
Când ai ajuns sub înfloriții tei — 
De te-a cuprins trecuta supărare 
Și te-ai întors grăbit în țara ei? 


Lihac. 

ECONOMIE. 


Un început bun pe Târnave. 


Inteligența din Ibaşfalău şi jur la iniţiativa 
însufleţitului advocat tânăr Dr. Alexandru Morariu 
sa întrunit la 11 Aprilie 1908 în Ibașfalău — 
unde, constatând sărăcia românului târnăvean 
faţă de bogaţii sași şi unguri — şi luând în ve- 
dere interesele mari economice ale poporului no- 
stru, a traiului mai uşor, şi a agriculturii lui mai 
raţionale, cu o însufleţire unanimă au hotărit In- 
fiinţarea unei tovărăşii economice comerciale sub 
numele de „Mugurul“ cu sediul in Ibașfalău (Er- 
zs6betvâros). 

Această însoţire nu e a unui individ sau a 
unei clase dornice de îmbogăţire și exploatare, 
ci e o însoţire a tuturor românilor, cari doresc 
să fie membrii ei. 

Știm bine toţi, că suntem un neam sărac 
şi cu toţii vedem starea agricolă înapoiată și ne- 
raţională a poporului nostru, care popor geme 
de năcazuri zilnice ce-l copleșesce tot mai mult, 
De aceea această însoţire — fără îndoială — e 
cea mai potrivită de a ajută pe ţărani din acest 
ținut, a căror vii pustiite de filoxeră așteaptă o 
reinoire, ca astfel poporul să-şi recâștige singurul 
venit de odinioară, din care venit bietul plugar 
român îşi putea plăti celea dări grele suflând 
mai uşor, ' 

S'a înfiinţat această tovărăşie și pentru aceea, 
ca poporul să se convingă odată, că într'adevăr 
dacă noi cărturărimea, ne place a ne numi „lu- 
minătorii“ şi „ajutătorii poporului“ — zic — prin 
această însoţire, care aevea ridică starea mate- 
rială a lui, — acest popor să se convingă odată 
şi într'adevăr să vadă, că suntem pentru el, — 
nu numai cu gura — ci și cu fapta. 

Deci pe acest temeiu s'a înfiinţat insoţirea 
„Mugurul“ a cărei deviză este: „să ajutăm tă- 
ranul nostru“. Insoţirea se va ocupă în prima linie 
cu producerea şi vinderea altoilor de viţă, aces 
stea pentruca să ajute pe ţăranii noștri la ino- 
irea viilor, căci viia pentru plugar e izvorul cel 
mai bogat de câștig. Tovărășia deja și-a început 
lucrarea, încât deja în toamna anului 1908 va 
puteă vinde altoi de viţe ori şi cui. 

Dupăce insoţirea va întimpină sprijinitori 
mulţi între inteligenţă și popor, se va ocupă cu 
diferite întreprinderi de economie şi comerciu; 
precum: înfiinţarea magazinelor de bucate, de 
lemne, maşini şi diferite instrumente economice, 
cu arândări şi exarândări de moșii, parcelări de 
pământ, exploatare de păduri ete. cu un cuvânt 
va exploată ori-ce teren economic comercial pe 
care îl va află cu scop. 

Membrul tovărăşiei „Mugurul“ e care subscrie 
cel puţin una quotă de 10 cor. plătibilă în curs 
de un an în 4 (patru) rate. In spese de fondare 
se solvește după fiecare quotă 60 fileri. Celce 
subscrie mai multe quote se bucură de un mai 
mare favor şi câștig a averii societăţii. 

Până aici, pe cât se poate de scurt am 
arătat însemnătatea și scopul tovărășiei „Mugurul“ 
care e bazată pe legea comercială, provăzută cu 
statute, având direcţiunea sa, comitet de supra- 
veghiare și numeroşi membri de încredere a sa- 
telor noastre. 

Intemeietorii tovărăşiei au hotărit, că du- 
minecile” și în sărbători vor cutreeră toate satele 
din comit. Târnavei mari şi mici şi se vor ex- 
tinde şi cuprinde și alte ţinuturi românești, unde 
prin prelegeri folositoare, vor îndemnă poporul, 
ca cu mic şi mare să sprijinească însoţirea din 
Elisabetopol. Căci susnumita însoţire e unică în 
felul ei pe terenul producerii altoilor de viţă la 
români. 

Turneul pentru câștigarea de membri s'a 
început, căci: vrednicul fruntaş al nostru Dr. 
Alexandru Morariu însoţit de mai mulţi preoţi şi 
învăţători, a cutreerat vre-o 12 comune, a căror 
poporaţie deşi mică, a dat frumosul număr de 

1000 membri, cu 2200 quote subscrise. Adecă 
un capital destul de considerabil, care numără 
22,000 coroane. Şi dacă tovărășia va fi întimpi- 
nată cu dragoste vom puteă contà la vre-o 10,000 
de membri și mai mult, de e cu putință. 

Deci e datoria fieștecărui român inteligent, 
a sprijini şi îndemnă pe toţi plugarii noștri să 
între în această însoţire salutară şi românească, 
binevenită între noi. Ştim bine că alte po- 
poare pe acest teren au devenit bogate și tari 
cari azi se măsură cu lumea, cum sunt englezii, 
germanii etc, 

A sosit vremea să nu ne mai lăsăm exploa- 
taţi de toate veniturile străinilor ce vin la noi să- 
raci, — dar bunul nostru îi îngraşă. Să deștep- 
tăm în popor cultura rațională a economiei, dân- 
du-i o direcţie nouă, spre ridicarea lui. 

Să lăsăm multele teorii și vorbe goale, ce 
zilnic umplu ziarele noastre, făr' de nici un efect. 
Şi să ne apucăm de lucru, căci dacă zici „Doamne 
ajută“ să-ţi văd și mâna pe sapă — ne spune 
d-l Iorga. 

Aşadară toţi românii de bine, cari înţeleg 
folosul acestei tovărăşii, ce aşă de temeinic ajută 
şi promovează interesele economice ale poporului 
nostru, stârnește în el gustul de comereiu, ce i-ar 
puteă ușură traiul, se deșteaptă în el acea mân- 
drie, cu care va şti desprețui şi se va feri de 
jidan'şi străin, care i-a vândut românului tot scump, 
şi el i-a dat jidanului ori altuia totdeauna ieftin 
— zic după toate acestea, astfel de tovărăşii pen- 
tru poporul nostru e o şeoală, e o pregătire să- 
nătoasă pentru viitorul ce ne așteaptă. 

Astfel de însoţiri ar trebui înfiinţate în toate 
comunele românești din Ungaria, cari însoțiri aju- 
tate de băncile noastre, sprijinite de întreg nea- 
mul, desigur că in scurt timp ne-am pomeni în 
o epocă nouă de desvoltare a neamului, în toate 
direcţiile. Mai mult, despre organizarea însoți- 
rilor ar trebui alcătuite manuale de specialiști ro- 
mâni, cari manuale ca studii obligate, ar trebui 
studiate şi învăţate de tineretul nostru la teologii 
şi preparandii. lar când preoţii şi înv. satelor 
noastre, pregătiţi îndeajuns pentru acest scop mă- 
ret — ca o nouă generaţie — își vor şti înde- 
plini chemarea şi mai bine între poporul care i-a 
dat. Atunci însoțirile ajutate de băncile noastre, 
sprijinite cu căldură de intelectualii şi neamul în- 
treg, în 5—10 ani vom puteă numi națiunea noa- 
stră cea mai fericită. Deci ca să fim liniștiți în 
conștiința noastră că am făcut bine pentru popor 
ajutându-l, să înfiinţăm tovărăşii. lar pe celea 
înfiinţate cu toţii să le sprijinim. Căci dacă vom 
desvoltă cultura raţională economică a poporului, 
ridicându-l ia o stare materială înfloritoare, fă- 
cându-i posibil traiul mai uşor, croindu-i un vii- 
tor mai fericit, — zic când acestea lipsuri le vom 
săvârși, cu drept cuvânt ne vom puteă numi căr- 
turărimea „luminătorii“ şi „ajutătorii“ neamului, 
căci atunci noi nu ne numim, ci ei ne văd că 
aievea suntem aşa. 

Alexandru I. Sighișorean. 


Șahul Persiei a primit o deputațiune a par- 
lamentului, al cărei președinte i-a remis o adresă, 
în care sunt enumerate cele douăsprezece arti- 
cole de lege constituţională, violate de el în tim- 
pul din urmă. 

Oratorul a terminat prevenind pe Suveran, 
că dacă nu vrea să repare greşelile făcute şi să 
promită că va observă de aci nainte fidel, con- 
stituţia, — parlamentul, sub presiunea opiniei pu- 
blice, va fi obligat să anunţe poporului acest 
refuz şi să se dizolve. Şahul a răspuns că mai 
stă să se gândească la răspuns. 

Parlamentul e împărtit în trei partide: par- 
tidul șahului, partidul adversarilor polificei gu- 
vernamentale și un al treilea partid, neutru, care 
așteaptă până să se decidă, să vadă pe ce parte 


e norocul. 
o 











„PARA NOASTRA“ 


HANUL DELA STENA. 


— Roman din vieaţa macedonenilor, — 
De Daniel Vodena. 
VIII. 

Apoi îi sfătui, foarte liniștit, să-l îngroape 
acolo pe Enciu, să nu-l coboară până la han, 
fiindcă drumu.i lung şi cu mult mărăciniş: 

— De altfel, cum vreţi, da eu nu ajut.... 

Risto Ceava işi făcu cruce, mai îngână 
odată „bietul om!“ şi-şi văzi de treabă. 

Bulgarii rămaseră lângă mort. Il căutară 
prin buzunare, îi desfăcură brâul plin de cartuşe 
apoi unul din ei plecă spre han, să aducă iopeţi 
pentru groapă. 

__ Cătră amiază, o moviliţă de pământ se 
înălţă lângă cealaltă movilă. Cei trei hangii as- 
vârliră încă o lopată două de țărână şi plecară 
de lângă mormânt. 

Fratele lui Enciu mergeă în urmă și plângeă. 

Ceilalţi doi vorbeau îngrijaţi: 

— Trimitem om la Bitolia, hi? 

— 'Trimitem, că altfel ne omoară şi pe noi. 

-- Ce să spuie? 

— Că e un hoț in pădure la noi și omoară 
oameni. 

— N'o să-i găsească traista şi calul la han? 

— D'apoi le-om ascunde noi... Sau, spunem 
adevărat, că a zis să-l lăsăm să doarmă la noi, 
că arde hanul dacă nu; ce zici? 

— Bine.. Să-l trimitem pe ăsta. Ce zici Ilio, 
te duci la paşa să-i spui că e un hoţ aici, în 
pădure ? 

Fratele lui Enciu își roti ochii şi şopti: 

— Eu mă duc da mi-e frică să nu mă cu- 
noască.|.. 

— Hm! Aşa e... 

Şi cei doi hangii schimbară vorba. Unul 
spuneă că aşa brad ca în pădurea Stenei mai 
rar. Celălalt, că multe parale ar face aici un om 
cu cherestele. 

Când să ajungă la han, găsiră doi soldaţi 
turci, tolăniţi pe paie. Caii lor pășteau în dosul 
casei niște rădăcini de iarbă. 

Soldaţii erau înfuriaţi. Așteptau de trei 
ceasuri acolo şi nu venise nimeni să le deschidă. 

— Ce fel de negustori sunteţi voi de lăsaţi 
hanul pustiu? 

— Să iertaţi — și hangii se întrebară ceva 
din ochi — am fost în pădure (şi iar se priviră) 
să căulăm un tâlhar. Ne-a omorit un om de-aci 
din han... 

-— Unde, aici? — întrebă un soldat, cu 
mustaţa lungă, roşcovană şi cu faţa smeadă. 

' — Da, în pădure. Zicea că numai el tre- 
buie să vâneze în pădure, nu și alţii. Un biet 
servitor de-al nostru se dusese și el la vânat și 
l-a omorit. Abiă îl îngroparăm. 

— Bre, nu minţiţi? — întrebă soldatul 
roşcovan. Nu l-aţi omorit voi ca să nu-i plătiţi 
simbria ? 

— Doamne fereşte, uite frate-său aici, să 
vă spuie el; noi l-am omorit, bre Ilio? 

Ilio se cam ascundeă, fiindcă se temeă de 
soldaţi: fusese pârit că împreună cu alţi douăzeci 
de comitagi, omorise un popă grecesc și-i arsese 
casa. 

— Nu, că are și calul aici... — răspunse 
el, şovăind. 

— lhi! sări un hangiu. Hoţul are calul şi 
traista aici |... 

Şi scoaseră din grajd calul lui Risto. 

Soldatul îl netezi pe coamă şi întrebă: 

— Asta-i calul hoţului? 

— Da... 

— Ce-mi dai pe el? 

— Cum ce să-ţi dau? zise hangiul, mirat. 

— Ţi-l; vând d-tale: dă-mi cinci lire .și 
ne-am învoit! 

Bulgarii pricepuseră şi incepură să se plângă. 

— N'avem atâta, zău n'avem; luaţi calul 
şi-l vindeţi în altă parte... 

Soldaţii iîmbucară ceva, încălecară şi cu 
calul lui Risto legat de căpăstru porniră pe 
drumul Corcei. 

— Ne întoarcem peste o zi-două! strigă 
unul din ei. Dacă vine hoţul legaţi-l bine! 

Hangii rămaseră pe gânduri. 

— Dacă ne-o întrebă Risto, 
întrebă unul, 

— li sfărâm oasele! strigă Iio, înălțând - 
spre cer două braţe vânjoase. Ce? Să ne fie 
frică nouă de un băieţel? 

Dar Risto nu veni deloc în noaptea aceea: 
se întâlnise în pădure cu o ceată de ciobani 
fârşeroţi şi dormise cu ei. 

Spre ziuă, hotări să-și ia calul și traista şi 
să plece din locurile acelea. 

Căpetenia fârşeroţilor îi spuneă ce frumos: 
e acum în Tesalia: cerul senin, soarele cald şi 
iarbă multă. 

— Vino cu noi, flăcăule şi n'are să-ţi pară. 
rău! sfârşise bătrânul. 

Iar Risto, care începuse să se teamă de 
hangii, hotărî să plece. Ciobanii erau niște oameni 
cum se cade. Ședeau tăcuţi, posomoriţi aproape, 
cu faţa brăzdată în cute de suferinţă; in ochii 
lor liniștiți însă pluteau licăriri de bunătate. 

Rătăcitori din pădure în pădure, din câmp 
în câmp, învăţaţi să îndure asprimea vânturilor 
și a oamenilor, ei ascundeau în brazdele din 
colţul gurei, amarul unei vieţi de pribegie; trăiau 
aproape sălbateci, departe de oameni, în vecină= 
tatea fiarelor — tăcuţi cu şi ele, şi tot așa de 
neprefăcuţi. 

— Vino cu noi, flăcăule!... Ai să ne pă- 
zești de hoţii din drum şi de mistreți. Ai să ne 
fereşti oile de gura lupului şi-a turcului. Ţi-om 
da şi ceva simbrie, dacă nu te mulţumeşti.... 
De vânat, ai să vânezi mai mult ca aici, pe legea 
mea flăcăule ! 

Și Risto ascultă de sfatul bătrânului. 

Se repezi până la han şi începu să-și. 
caute calul. l 

Nu-l găseà. 

Bulgarii îl priveau tăcutți. 

— Unde e calul, bre? intrebă el. 

— Nu știm! 

— Cum nu ştiţi? unde-i calul? 

Stai că-ţi arăt eu cal! strigă Ilio — şi 
roşu de mânie, se repezi spre Risto, cu mânile 
desfăcute larg şi în dreapta cu un cuţit. 

Risto feri înlături, apucă pușca de ţeavă 
şi o ridică deasupra capului. 

— la ascultă, măi prostule, vrei să te in- 
tâlneşti cu Enciu? 

Și învârteă puşea deasupra capului, cer- 
când să se repeadă spre Ilio. 

Unul din hangii îl strînse de braţ. 

— Nu așa, băiete! și încercă să-i apropie: 
coatele. 

Risto se smuci și ca un nebun, începu să 
învârtească pușca. 

Strigă să-i deà calul, că iar face moarte 
de om. 

Bulgarii săreau în toate părţile, ferindu-se. 

Când se potoli, gâfăind, cu fața plină de 
apă, întrebă încă odată de cal. 

— L-au luat doi soldaţi — îi spuse cel 
mai bătrân dintre hangii. 

„Au trecut ieri pe aici şi au întrebat al cui 
e. Noi i-am spus că e al hoţului din pădure — 
şi l-au luat. Mâine se întore să te ia şi pe d-ta. 
Da noi te lăsăm în pace! Du-te cu Dumnezeul! 
Ia-ţi traista şi du-te!... 

Din vârful muntelui, începeau să răsune 
tălăncile oilor. 

Bebăitul prelung abiă se auzeă la început, 
apoi spori intro amestecătură ciudată de glasuri, 

In câteva clipe, coasta muntelui se umpli 
de oi albe și negre, ce coborau spre han. 

Risto se odihneă pe o piatră din drum. 
'Țineă ochii în pământ şi eră gata să plângă de 
necaz. Erà învins de data asta. li luaseră calul 


ce facem? 

şi acum îl goneau. Adevărat, ei erau trei — şi 
æl numai unul. Mâine, ei or să fie tot trei, dar 
el n'o să mai fie singur. 

Fârşgeroţii coboriseră muntele şi erau lângă el. 

Risto se ridică greoiu, întoarse încă odată 
capul spre han, se uită la cei trei inşi cari îl 
priveau fericiţi că scapă de el, şi asvârlindu-și 
pușca pe după cap, porni gânditor, după turmă, 
câţiva paşi în urma ciobanilor... 


ȘTIRI 


„Ce poţi face azi, nu lăsă pe mâine“ 
„grăieşte înțelepciunea poporului; fără îndoială că 
această zicătoare sună abonaților de gazete, pof- 
tindu-i să-și plătească mai de grabă abonamentul, 
„pe oare tot vor trebui să-l plătească odată. 

Abonamentele pe o jumătate de an expirând 
da sfârşitul lunei acesteia, rugăm pe onor. abonaţii 
noștri să binevoiască a ne achită modesta sumă 
„ce ne sunt datori și să ne anunțe dacă mai pre- 
dungeso terminul de primire a foaiei noastre. 

Deasemenea, rugăm și pe abonaţii noștri pe 
un an — cărora li-s'au trimis, în mare parte, man- 
date postale -- să ne expedeze cât mai de grabă 
abonamentul, cunoscute fiind greutăţile materiale 
pe cari le întimpină foile- noastre... 


(Urmează). 





o 

Preţul vitelor. Ni-se comunică din cercurile 
economilor noștri că în urma secetei ce s'a declarat 
de vreo 6 săptămâni, preţul vitelor a scăzut la 
a patra parte cum eră anul trecut. 

Cu toate acestea rămâne neexplicabil, cum 
de pretul cărnii de vită de calitatea bună a ră- 
mas tot cel din anii trecuţi la 80 cruceri (1 cor. 
60 fil.) şi de vreme îndelungată în Sibiiu se plă- 
teşte carnea mai scump ca în ori-ce oraş din Un- 
garia deci egal cu Budapesta. 

Oare magistratul nostru, care de un timp în- 
coace are ochiu pentru multe lucruri bune, să 
nu vadă această stare abnormală — şi dacă da — 


de ce anume n'ar luă măsuri de îndreptare? 
o 


Lucruri slabe. Ni-se cere cu insistenţă să 
publicăm o corespondenţă din tractul Mercurei în 
care se semnalează unele iregularităţi la intregirea 
parohiilor cu totala desconsiderare a normelor 
din vigoare. 

Deocamdată nu publicăm această corespon- 
denţă în nădejde, că lucrurile se vor îndreptă. 

Atragem însă luarea aminte a celui chemat 
să facă ordine, că înainte de toate este legea şi 
numai legea, apoi vin interesele particulare, cari 
nu pot fi menajate în contul mersului bun al 
-afacerilor. 

Să nu lăsăm ca birtaşii să ne cualifice pe 
preoti, că atunci s'a isprăvit cu ordinea și disci- 


plina în biserică ! 
o 


Aviz. Acele comune ori societăţi, cari se 
:așteaptă la o recoltă bună de poame şi nu le 
pot valoriză în stare proaspătă, capătă gratuit 
dela ministrul de agricultură cuptoare de uscat 
poame sistem „Ryder“, ușor de transportat, ori 
moară pentru sdrobit mere numită alui „Simons, 
precum şi teasc „Dr. Gy5ry*, — în folosinţă de 
3—6 săptămâni. Spesele de transport le dă co- 
muna. Hugarea, făcută de antistia comunală, trebue 
înaintată până la 10 Iulie a. c. 


o 

M. Sa impăratul Francisc Iosif, care înainte 
de a se reintoarce la Ischl, trebuiă să viziteze 
expoziţiunea jubilară din Praga, a renunţat la că- 
lătoria sa în capitala boemă. Comunicatele oficiale 
caută să atenueze efectul produs de această no- 
uatate neașteptată, Presa cehă însă nu-şi face 
iluzii și atribue deciziunea împăratului faptului că 
Boemia nu eră reprezentată în cortegiul naţio- 
nalităților care a defilat subt ochii suveranului 
la 12 Iunie trecut. 

Aceasta pare a fi într'adevăr, cauza pentru 


care M. S. şi-a contramandat vizita în Praga. 
9 











„ȚARA NOASTRA“ 


Curs de albinărit. La economia model de 
albinărit a statului din Gödő!lő se ţin cursuri pentru 
învăţători, din 2 până în 22 Iulie şi din 25 Iulie 
până în 15 Augusta. c. Cei primiţi la acest curs 
capătă intreţinere gratuită și dacă arată, că sunt 
săraci capătă şi spesele de tren. Rugările cu 
timbru de 1 cor. pe ele trebue adresate mini- 
strului de agricultură și înaintate prin consistor, 


fără amânare. 
o 


Un aeroplan românesc. „Voința Naţională“ 
din Bucureşti publică sub acest titlu un articol 
în care vorbeşte, cu multă căldură, despre o ma- 
şină sburătoare inventată de d-l Teodor Do- 
brescu, inginer în serviciu la direcţia centrală a 
podurilor şi şoselelor. 

După câte spune „Voința“, acest aparat e 
superior tuturor aeroplanelor străine, inventate 
până acum. 

D-l Dobrescu lucrează la invenţia d-sale 
de acum patru ani, dar lucrările îi sunt stân- 
jenite din pricina lipsurilor materiale. Ar fi ni- 
merit ca ministerul de răsboiu din. România să 
încurajeze această încercare, făcând cel puţin 


faţă cheltuielilor de construciiune, — deocamdată. 
o 


Navigaţiune aeriană. La ministerul de răsboiu 
al Rusiei, s'a inaugurat un laborator şi un pavi- 
lion pentru construcţia unui dirijabil militar, sub 
direcţiunea inginerului 'Tatarinofif, care a desco- 
perit, pare-se, un nou principiu de navigaţiune 
aeriană. 

Lucrările se vor face în cea mai mare 
taină ; afară de inventator şi de cinci ajutoare, 
nimeni nu va puteă să între în pavilion, care va 
fi păzit milităreşte până la sfârşitul lucrărilor. 

Prinţul Gagarin, directorul institutului poli- 
tehnic al Petersburgului, e singurul specialist 
căruia Tatarinoit i-a încredinţat secretul său. El 
a declarat, că principiul inventatorului e adevă- 
rat și lasă înapoi toate încercările de până acum, 
în domeniul navigaţiunei aeriene. 

Maşina sburătoare a lui Tatarinoff e mişcată 
de 32 motoare şi nu e susţinută de nici un motor 
plin cu gaz. i 

Viteza sa e de 200 km. pe oră, iar forța 
motrică e aerul lichifiat. Ascesiunea se efectu- 
iază perpendicular. 

Noul principiu pe care se bazează invenți- 
unea, e acelaș, care regulează maşina omenească 
sau patinajul — două părţi, dintre care una îm- 
pinge pe cealaltă — şi trece apoi spre ea. 


o 

Ministrului de justiţie al  Statelor-Unite, 
Bonaparte, i-s'a înaintat zilele trecute în Fila- 
delfia o petiție prin care i-se cere să împiedece 
căile ferate să transporte dintr'un stat într'altul 
cărbunii minelor unde sunt interesate aceste căi 
ferate. 

Șapte companii sunt vizate prin această 
cerere: drumurile de fier din Pensylvania, Erie, 
Filadelfiia-Heading, Delavar-Lakavana, Delavar- 
Hudson, New-Yersey şi Lehigh-Valley. 

o 


Fuga lui Lemoine, — cunoscutul alchimist, 
despre care am vorbit şi noi acum câteva luni —- 
a adus cu sine disgraţierea unuia dintre cei mai 
buni magistrați francezi, Le Poittevin. 

Dupăcum se ştie, Lemoine a tras pe sfoară 
mai multe societăţi, spunând că el a descoperit 
un mijloc pentru fabricarea diamantului. 

Deoarece invenţia lui nu dădeă nici un re- 
zultat, a fost dat în judecată şi pus sub cerce- 
tarea magistratului Poittevin; acest judecător, fer- 
mecat se vede, de curajul şi încăpăţinarea incul- 
patului, l-a pus în libertate, ca să-și pună în 
practică descoperirea. 

Lemoine a crezut de cuviinţă să dispară; 
astăzi, cel care sufere e judecătorul Poittevin, sus- 
pendat pe trei ani din slujbă... 


o 
Chestia macedoneană. — Corespondentul 
ziarului Daily Graphic la Petersburg se crede în 

măsură să indice, liniile generale ale acordului 
la care s'a ajuns în cursul intervederei din Revel 
între Isvolski şi Sir Charles Handinge, subse- 
cretar de stat la afacerile străine, în chestia ma- 
cedoneană. 

Principalele dispoziţiuni ale proectului englez 
sunt acceptate, dar modificate în așa fel ca să 
nu jicnească succeptibilitatea Sultanului şi pre- 
tenţiunile celorlalte puteri. Chestiunea e împărţită 
în două: pacificarea şi reformele. Pentru liniştirea 
situaţiei nu se va recurge decât la trupe exclusiv 
otomane, plătite din budgetul macedonean; întru 
cât priveşte proiectul de reforme, care e destul 
de complicat, el prevede principiul că cheltuielile 
civile ale administrației macedonene, vor fi înscrise 
în fruntea budgetului macedonean. 

Intru cât piiveşte pe guvernatorul generalsir 
Edwar Grey a acceptat propunerea rusă, care 
prevede ca guvernatorul să aibă puteri mai în- 
tinse. S'a făcut şi înţelegerea că guvernatorul va 
fi numit pe o perioadă de șapte ani, şi va avea: 
drept la pensie. 

Indată ce acest proiect va fi definitiv sta- 
bilit, Rusia și Englitera se vor sili să obţină ade- 
ziunea celorlalte puteri. 

Pe de altă parte, ziarul Fening Standard 
zice că proiectul anglo-rus a fost aprobat în prin- 
cipiu de cătră Franţa, Italia şi Austria. Nu va fi 
guvernator general în Macedonia, dar inspectorul 
general şi agenţii civili ai administraţiunei vor 
participă la deliberările financiare. 

[e] 

Din toată lumea. Regele Spaniei, reîntor- 
cându-se dela Saragossa — unde are loc expo- 
ziţia franco-spaniolă — a sosit la Madrid, unde 
a fost întâmpinat de familia regală şi miniştri. 
El a plecat spre Granja în automobil. 

— Kedivul Egiptului a plecat dela Viena 
la Paris. 

— Turcia va rechemă cele trei batalioane 
cari ocupau oraşul Vathy şi nu va lăsă la Samos 
decât două vapoare de răsboiu. 

— La Berlin, se zice că vizita lui Wilhelm II 
la regele Suediei va aveă loc, probabil, în luna 
lui August. 

— Contraamiralul Berryer, care va înlocui 
pe amiralul Philibert în Maroc, a părăsit Madridul, 
ca să se îmbarce la Cadix. 

— Pasiei, președintele consiliului, a remis 
regelui Serbiei demisia cabinetului. 

— La Atena se crede că liniştea actuală din 
Samos nu e decât aparentă și că administraţia 
insulei e toată în mâna Turciei. 

— Vahrmund, profesor de drept ecleziastic 
la universitatea din Insbruck, care a pricinuit 
greva studenţilor austriaci, a fost numit la uni- 
versitatea din Praga. 

— Un puternic uragan a devastat Danemarca, 
pricinuind pagube însemnate mai ales în Iflanda. 
Mai multe case au fost distruse de trăznet. 

— La Bruxelles a fost arestat un francez, 
S. Adrien, care a făcut excrocherii de peste 
175,000 franci. 

— Aeronautul Delagrague a făcut la Milan, 
în faţa unei mulţimi imense, experienţe de ae- 
roplan cu mare succes, In cursul mai multor în- 
cercări, el a parcurs trei km. în şir, la o înălţime 
de 3—5 metri. 

— Municipalitatea din Cristiania a hotărit 
să învite pe președintele consiliului municipal din 
Paris, în timpul vizitei lui Falliéres. 

— Generalul Khorochkine, hatman în Ural, 
a fost omorit cu un foc de puşcă, tras pe o fe- 
reastră de un necunoscut. 

— La Atena se desminte masacrul celor două 
zeci de soldaţi turci, despre cari se zice că au 
fost mutilaţi în ziua debarcării lor. Acești sol- 
daţi au murit în turburările ulterioare şi n'au 


fost nicidecum masacrați. 


— Studenţii austriaci, neprimind satisfacţie 
în chestia profesorului Wahrmund, au decis să 
continue greva. 

— 0 depeșă din Atena, spune că unspre- 
zece ciobani greci au fost ucişi la muntele Bos- 
dag, în districtul Serres, din Macedonia, de cătră 
bandele bulgare. 

— „Berliner Tageblait“ anunţă arestarea la 
Stettin, a unui subprefect, care îşi dase demisia, 
a unui suboficer şi a unui grenadier. 

Sunt iminente şi arestările alto: funcţionari 
din Stettin. 

— Cincizeci de vase de pescuit au nau- 
fragiat în Japonia, pe coasta Kagoshimei. S'au 
înecat 350 oameni. 


— Un mare incendiu a izbucnit in Rusia 


la Dvinsk, provincia Vitebik, unde zece cartiere 
au fost cuprinse de flacări. Au trebuit să vină cu 
trenuri speciale, pompierii localităţilor învecinate. 
170 decase vor fi distruse. Focul se atribuie rău- 
făcătorilor. 

— A murit lord Petre, pair al Engliterei, 
care eră şeful unei din cele mai vechi familii 
„catolice din regat, 

— Estanislao Zeballos, ministrul afacerilor 
străine al republicei Argentina, şi-a dat demisia, 

In Uraguay, această demisie a făcut un 
efect satisfăcător, 

Presa constată că acest fapt va readuce 
vechia concordie dintre cele două state. Aceiaş 
impresie e şi la Rio-de-Janeiro. 

— ltibere Cunha, ministrul Braziliei la Li- 
sabona, a fost numit la Berlin; da Costa Motta 
a fost numit la Lisabona. 

—  lachtul imperial 
aduce familia "Țarului din Reval, 
terhoff. 

— Prinţul Napoleon, care a fost și in Ro- 
mânia, e acum oaspele regelui Petru al Serbiei. 

— La Berlin se desminte ştirea că prinţul 
Radolin a fost înlocuit la Paris de cătră baronul 
Marschall de Biberstein, ambasador la Constan- 
tinopole, căruia îi va urmă generelul baron von 
der Gotz. 

— Împăratul Germaniei a sancţionat sen- 
tinţa tribunalului de onoare, care ridică pe ne- 
potul său, contele de Hohenau, la gradul de 
ofițer şi-i îngăduie. să poarte uniforma. 

— Un ziar din Praga anunţă descoperirea 
la Viena, a unui complot impotriva împăratului 
Germaniei și arestarea a două dame, dintre cari 
una duceă o bombă. 

O notă oficială, publicată în Viena, des- 
minte această ştire. 

— Trustul oţelului în Statele-Unite declară 
inexact sgomotul despre o combinaţiune dintre 
fabricanţii de oţel din Statele-Unite şi cei din 
Europa, 

— Se zice că un inventator a făcut expe- 
rientă publică la New-York cu o puşcă fără 
sgomot. 

— In urma denunţului unui gravor, poliţia 
belgiană a lansat mandate de arestare împotriva 
a doi indivizi, care ceruse ajutor gravorului, la 
fabricarea a cinci milioane de franci în bane- 
note de câte 500 franci. 

— A fost reales președinte al camerei de- 
putaţilor din Belgia, Cooreman. 

— Ministrul de comerciu al Franţei Cruppi, 
a sosit la Saragosa, ca să viziteze expoziţia 
franco-spaniolă. 


rus Standardi, care 
a sosit la Pe- 


Din largul lumei. 


Prima afacere a lui Pierpont Morgan. 

Pierpont Morgan, vestitul miliardar american 
eră de 15 ani, când a făcut încercări cu specu- 
laţiuni la bursă. 

Intr'o seară, așa se spune, vine la tată-său 
şi cu o faţă serioasă îl întreabă, dacă îi împru- 
mută 500 dolari. „Pentruce* îl întreabă tatăl său. 
„Ca să-i bag intr'o afacere, care de bună seamă 
va reuşi“. — Spune-mi mai lămurit, explică-mi afa- 
cerea asta. Băiatul s'a simţit jignit. „N'ai atâta 
încredere în mine, să-mi împrumuţi suma aceea, 

dacă mi-am dat cuvântul. Tatăl său a zâmbit. 
„Eşti cam încrezut băiete şi am să-ţi dau o lectie, 
pe care cred că nu o voi mai repetă. Aici ai 
un cheque!“ 

Și a trecut mai multe săptămâni fără să 
se mai vorbească de chestia asta. Bătrânul Morgan 
a plecat în Europa, la Nizza, şi peste trei luni 
primeşte un cambiu asupra Paris de 2537:50 fes. 
Eră suma împrumutată băiatului, capitalizată 
precis cu 6%/. Lângă cambiu eră o epistolă la- 
conică de cuprinsul: Sincere mulţămiri dela fiul 
D-Tale. 

Bancherul la început a fost foarte surprins, 
dar după multele afaceri şi gânduri ce aveă a 
uitat cu totul de lucrul ăsta. Peste o lună sa 
reintors la New-York. La reîntoarcere îi spune 
la bursă un cunoscut, că băiatul lui a câştigat 
o avere de 520.000 dolari, va să zică avea peste 
2 milioane coroane şi banii erau depuşi la una 
dintre cele mai sigure bănci. Erau rezultatele 
unor speculaţiuni norocoase. 

Bătrânul Morgan a fost foarte mulţămit cu 
băiatul lui, imediat l-a scos dela şcoală: creșterea 
lui eră făcută. 


o E 
Un document al vremii. 

Ziarul „Astrahan List* ne povesteşte urmă- 
toarele: Inainte cu câtăva vreme s'a desbătut în 
administraţia guvernului Kalmue asupra unui 
proiect, după care comunicaţia între punctele 
principale ale stepei, să se facă cu automobilul. 

Vestea despre acest proiect a ajuns şi la 
nomazii de acolo şi a produs o mare amără- 
ciune printre ei, ceeace se poate vedea şi din 
cererea de mai jos. 

Originalul cererii e în limba calmucă și 
este în traducere următorul: „Foarte urgent. 
Excelenței Sale curatorului-şef al poporului calmuc 
şi guvernor al Astrahanului! Fără de veste ne-a 
venit ştirea, că dela Astrahan prin ţara noastră 
până la Dsuruk şi mai departe până la Tichorezk- 
Zarizyner are să circuleze telegi de tren mânate 
cu foc şi că D-Voastră voiţi să daţi concesie 
pentru planul acesta de comunicaţie. 

Această veste e pentru noi poporul calmuc, 
care am trăit până acum în pace şi fără de 
griji, o nenorocire. Pentrucă n'o să dureze mult 
şi carăle cu foc, are să ne-aducă din oraş blăstă- 

mai, şarlatani, hoţi şi tălhari, cari numai nă- 
paste va fi pe noi. Asta e aşa de limpede ca 
soarele. Pentrucă dacă se fură şi omoară în 
orașe şi unde chiar cei bogaţi, cari trăiesc în 
case de peatră, nu sunt siguri de vieaţa lor; ce 
să aşteptăm noi, cari trăim în nește bordeie 
simple. La ori-ce caz nu ceva bun. Dacă e vestea 
asta adevărată, atunci Vă rugăm să nu daţi con- 
cesie pentru deschiderea comunicaţiei cu cară 


de foc. 
Ai Excelenței Voastre netrebnici Kalmuki“.. 








De pe „Ţara Oltului“. 


Trimise de un „Oltean“. 


VII, 
Du-te, badeo, tot încolo, 
Că eu tot te-aduc cu doru; 
Du-te, bade-o, cât de mult, 
Că cu doru iar te-aduc. 


VIII, 
Măi bădiţ, din doi bădiţi, 
Deseară care-'mi veniţi ? 
Amândoi mă "'nceluiţi ... 
Da veniţi, că n'am drăguţ 
Numai unu mai micuţ, 
Când mă strânge 
Incep a plânge: 
Când mă lasă, 
Fuge-acasă. 


Ucigaşul. E vorba de Socrate, marele filozof al Greciei. 
Socrate stă în piaţa Atenei şi se gândiă. Deodată vede, fu- 
gind pe dinaintea lui, un om cu o săcure sângeroasă în mână, 
şi urmărit de un alt om care ţipă în gura mare: „Prindeţi-lE 
Priodeţi-l !“ 

Socrate nici că s'a mişcat. 

„Ce, nu l-ai putut opri în drum? E un ucigas! — 
îi strigă celce vineă în urmă, 

— Ucigaş? Ce va să zică asta? 

— Nu te preface: Ucigaş e celce ucide. 

-— E, dară, măcelar? 

— Prostule! Ueigaş e celee ucide oameni. 

— E, prin urmare, soldat. 

— Nătărăule!.. . cel care omoară oameni paşinici. 

— Ayadară e călăul! 

— Nefericitule!... 
oameni pașnici, 

— A, acum înțeleg! — îi răspunse Socrate cu linişte 
suverană. — E medic!“ 

In vremea, aceasta, ucigașal dispăruse fără urme, 


Un om care ucide, acasă la ei, 

edificii de ori-ce fel, 





Valori asigurate contra incendiului : 
95.816.412:— coroane. 


Tiparul tipografiei Arhidiecezane în Sibiiu, 








Dela intemeiare s'au solvit: 
pentru despăgubiri 'de incendii 4,484,278:83 coroane, 
pentru capitale asigurate pe vieaţă 4.028,1l3-12 coroane. 
Oferte şi orice informaţiuni se pot luă dela: Direcţiune în Sibiiu, str. Cisnădiei Nr. 6, 
etagiu I, curtea I, şi la agenturile principale din Arad, Braşov, Bistriţa, Cluj și Oradea- 
mare, dela subagenţii din toate comunele mai mari. f 


Banca de asigurare 


i TRANSSYLVANIA“: 


<+- din Sibiiu -> 
întemeiată la anul 1868£ 
în Sibiiu, str. Cisnădiei Nr. 5 (edificiile proprii). 
Fonduri de întemeiare și de rezervă 2.161,399:il cor. 
asigurează în cele mai avantagioase condiţii:. 


contra pericolului de incendiu şi exploziune, 
mărfuri, mobile, vite, producte economice etc. 


Vet— asupra vieţii -æa 


în toate combinaţiile: capitale pentru cazul morţii, asigurări de zestre, de copii, de studii, 
rente pe vieaţă etc. 


== Asigurări poporale fără cercetare medicală. 
Asigurări pe spese de înmormântare cu solvirea imediată a capitalului scadent la decedare. 








Capitale asigurate asupra vieţii: 
9.882.454:— coroane. 

